b"\n_START_ARTICLE_\nDi\xc3\xb2cesi de Seg\xc3\xb2via\n_START_SECTION_\nInformaci\xc3\xb3 general\n_START_PARAGRAPH_\n\xc3\x89s de ritu llat\xc3\xad (o rom\xc3\xa0), pertany a la Prov\xc3\xadncia Eclesi\xc3\xa0stica de Valladolid. \xc3\x89s el seu patr\xc3\xb3 Sant Fructe Ocellaire, la seva festa \xc3\xa9s el dia 25 d'octubre i la patrona \xc3\xa9s la Verge de la Fuencisla, celebrant-se la festa el dia 24 de setembre._NEWLINE_Dividida en 333 parr\xc3\xb2quies repartides en nou arxiprestats. El nombre de sacerdots \xc3\xa9s inferior a 150, dels quals 30 estan jubilats. El seu territori en l'actualitat coincideix amb el de la prov\xc3\xadncia, encara que en altres temps no va ser aix\xc3\xad.\n_START_SECTION_\nHist\xc3\xb2ria\n_START_PARAGRAPH_\nEn la di\xc3\xb2cesi s'expliquen com a primers testimonis de la pres\xc3\xa8ncia del cristianisme les antiqu\xc3\xadssimes esgl\xc3\xa9sies localitzades per la vall de l'Eresma: Santiago, San Blas, Santa Ana, San Marcos, San Gil, San Vicente o les ru\xc3\xafnes de Sant Medel._NEWLINE_La tradici\xc3\xb3 apunta a Hieroteu de Seg\xc3\xb2via com a primer bisbe, encara que aquesta \xc3\xa9s una llegenda sorgida a la fi del s. XVI: en aquestes dates el jesu\xc3\xafta Jer\xc3\xb3nimo Rom\xc3\xa1n de la Higuera va compondre els falsos cronicons atribu\xc3\xafts a Luci Flavi Dextre i a Liutprand de Cremona, en els quals narra el viatge a Espanya de Sant Pau i del seu deixeble Hieroteu, antic governador de la prov\xc3\xadncia tarragonina i bisbe d'Atenes, i del seu nomenament com a primer bisbe de la di\xc3\xb2cesi. La impostura va ser rebatuda en 1666 per Gaspar Ib\xc3\xa1\xc3\xb1ez de Segovia, per\xc3\xb2 el cap\xc3\xadtol segovi\xc3\xa0, liderat pel bisbe Diego Escolano y Ledesma, va defensar l'exist\xc3\xa8ncia real de Sant Hieroteu, oficialitzant el culte al sant._NEWLINE_Al marge de llegendes, consta que a principis del segle VI Seg\xc3\xb2via pertanyia a l'arxidi\xc3\xb2cesi de Toledo a la prov\xc3\xadncia Carthaginense, segons es despr\xc3\xa8n d'una carta en la qual el bisbe metropolit\xc3\xa0 Mont\xc3\xa0 reclama la restituci\xc3\xb3 a Toledo de la parr\xc3\xb2quia de Seg\xc3\xb2via, que el seu antecessor Cels havia cedit al bisbe de Pal\xc3\xa8ncia. _NEWLINE_Se suposa que despr\xc3\xa9s d'aquest episodi Seg\xc3\xb2via es va independitzar de Pal\xc3\xa8ncia, perqu\xc3\xa8 a les actes del III Concili de Toledo celebrat l'any 589 es va subscriure el bisbe Pere com a titular de la di\xc3\xb2cesi segoviana._NEWLINE_Durant el Regne visigot les parr\xc3\xb2quies de San Juan de los Caballeros o San Pedro de los Picos professaven l'arianisme. I la Sant\xc3\xadsima Trinidad i San Ant\xc3\xb3n l'ortod\xc3\xb2xia cristiana._NEWLINE_Durant la invasi\xc3\xb3 \xc3\xa0rab no va haver-hi bisbes que se s\xc3\xa0piga, encara que en 940 s'esmenta a un bisbe, Ildered, que probablement residia en territori cristi\xc3\xa0. Despr\xc3\xa9s d'una fuga\xc3\xa7 reconquesta de la ciutat per Alfons VI de Castella (1071 - 1079), reneix la vida cristiana i la successi\xc3\xb3 episcopal en 1110; en 1123 Calixte II confirma mitjan\xc3\xa7ant butlla el restabliment de la di\xc3\xb2cesi._NEWLINE_De Valatomet (port de Tablada a Guadarrama) a Mambella, de Montello a Vadum Soto, con Coca, Iscar, Collar, Portello, Pennafiel, Castrellum de Lacer, Covas, Sacramenia, Beneivere, Bernui, Maderol, Fraxinum, Alchite, Septempublica, Petraza._NEWLINE_En una altra butlla Portello i Pennafiel no hi figuren. Durant aquest segle XII es reconstrueixen moltes esgl\xc3\xa9sies, incloent l'antiga catedral que va ser consagrada el 16 de juliol de 1228._NEWLINE_L'edat d'or de la di\xc3\xb2cesi va ser el segle XV, quan es van fundar importants monestirs i Seg\xc3\xb2via es va veure visitada per importants personatges com Sant Vicent Ferrer o un jove Tom\xc3\xa1s de Torquemada. En 1474 Isabel I de Castella va ser coronada a la ciutat._NEWLINE_A principis del segle XVI la catedral va sofrir danys per la guerra de les comunitats, per la qual cosa en 1525 es va emprendre la construcci\xc3\xb3 d'una nova, que va ser consagrada en 1558, sense estar acabada._NEWLINE_El 4 de juliol de 1857 la di\xc3\xb2cesi va entrar a formar part de la prov\xc3\xadncia eclesi\xc3\xa0stica de l'Arxidi\xc3\xb2cesi de Valladolid._NEWLINE_En 1953 els l\xc3\xadmits de la di\xc3\xb2cesi es van ajustar als l\xc3\xadmits de la prov\xc3\xadncia administrativa: es van cedir 16 parr\xc3\xb2quies a l'arxidi\xc3\xb2cesi de Valladolid, 4 a l'arxidi\xc3\xb2cesi de Burgos i 3 a la di\xc3\xb2cesi d'\xc3\x80vila. A canvi es van agregar 11 parr\xc3\xb2quies que pertanyien a la di\xc3\xb2cesi d'\xc3\x80vila, 1 pertanyent a l'arxidi\xc3\xb2cesi de Burgos i 15 a la di\xc3\xb2cesi de Sig\xc3\xbcenza."